Rikunarita-ORG/Wikinium huggingface dataset:
# ജെ.എൻ. ദീക്ഷിത്

**ഇംഗ്ലീഷ് വിലാസം**

| ജ്യോതീന്ദ്രനാഥ് ദീക്ഷിത് |
| --- |
|  |
|  |
| രണ്ടാമത്തെ ദേശീയ സുരക്ഷാ ഉപദേഷ്ടാവ് |
| **പദവിയിൽ** മേയ് 2004 – ജനുവരി 2005 |
| പ്രധാനമന്ത്രി | മൻമോഹൻ സിംഗ് |
| മുൻഗാമി | ബ്രിജേഷ് മിശ്ര |
| പിൻഗാമി | എം.കെ. നാരായണൻ |
| വിദേശകാര്യ സെക്രട്ടറി |
| **പദവിയിൽ** 1991–1994 |
|  |
| വ്യക്തിഗത വിവരങ്ങൾ |
| ജനനം | (1936-01-08)ജനുവരി 8, 1936 ചെന്നൈ |
| മരണം | ജനുവരി 3, 2005(2005-01-03) (68 വയസ്സ്) ന്യൂ ഡെൽഹി |
| ദേശീയത |  ഇന്ത്യ |
| ജോലി | നയതന്ത്രജ്ഞൻ |
|  |

ഭാരത നയതന്ത്രജ്ഞനും വിദേശകാര്യ സെക്രട്ടറിയുമായിരുന്നു **ജ്യോതീന്ദ്രനാഥ് ദീക്ഷിത്**. മലയാള സാഹിത്യകാരനായിരുന്ന മുൻഷി പരമുപിള്ളയുടേയും രത്നമയീദേവിയുടേയും പുത്രനായി മദ്രാസ്സിൽ ജനിച്ചു.(ജനുവരി 8, 1936 – ജനുവരി 3, 2005).

## ജീവിതരേഖ

ദീക്ഷിതിന്റെ പിതാവായ മുൻഷി പരമുപിള്ളയുമായുള്ള വിവാഹ ബന്ധം വേർപെടുത്തിയ ശേഷം രത്നമയീദേവി സ്വാതന്ത്ര്യ സമരസേനാനിയും പത്രപ്രവർത്തകനുമായ സീതാറാം ദീക്ഷിതിനെ വിവാഹം കഴിച്ചു.
ദീക്ഷിതിന്റെ ആദ്യകാല വിദ്യാഭ്യാസം ഡൽഹിയിലും രാജസ്ഥാനിലുമായാണ് പൂർത്തിയായത്, . തുടർന്നു ഡൽഹി സർവ്വകലാശാലയിലും, ജവഹർലാൽ നെഹ്രു സർവകലാശാലയിലുമായി ബിരുദവും,ബിരുദാനന്തരബിരുദവും പൂർത്തിയാക്കി. അന്താരാഷ്ട്ര നിയമവും,അന്താരാഷ്ട്ര ബന്ധങ്ങളുമായിരുന്നു അദ്ദേഹത്തിന്റെ പ്രധാന ഐച്ഛിക വിഷയങ്ങൾ.

## ഔദ്യോഗിക ജീവിതം

1958ൽ ഇന്ത്യൻ വിദേശകാര്യ സർവ്വീസിൽ ചേർന്ന ദീക്ഷിത് ബംഗ്ലാദേശിലെ ആദ്യത്തെ ഭാരത നയതന്ത്രപ്രതിനിധി ആയിരുന്നു.(1971–74).1985–89 കാലഘട്ടത്തിലെ ശ്രീലങ്കൻ ഹൈക്കമ്മീഷണറും, 1989–91 കാലത്തെ പാകിസ്താൻ ഹൈക്കമ്മീഷണറും ആയിരുന്നു ദീക്ഷിത്. 1991 മുതൽ 1994 വരെ വിദേശകാര്യവകുപ്പു സെക്രട്ടറിയായി. സേവനത്തിൽ നിന്നു വിരമിച്ച ദീക്ഷിത് ദേശീയ സുരക്ഷാഉപദേഷ്ടാവുമായിരുന്നു. .

പാകിസ്താനും ചൈനയുമായുള്ള ഉഭയകക്ഷിചർച്ചകളിൽ ദീക്ഷിതിന്റെ പങ്ക് നിസ്തുലമായിരുന്നു.

## ബഹുമതികൾ

2005 ൽ പദ്മവിഭൂഷൺ മരണാനന്തര ബഹുമതിയായി നൽകപ്പെട്ടു.

## കൃതികൾ

* *Self in Autumn*, 1982 (collection of poems)
* *Anatomy of a Flawed Inheritance: A Survey of Indo–Pak Relations 1970–94*, Konark Publishers, 1995
* *My South Block Years*, UBS publishers, 1996
* *Assignment Colombo*, Konark Publishers, 1997.
* *Across Borders: Fifty Years of India's Foreign Policy*, PICUS Publishers. 1998.
* *Liberation and Beyond: Indo-Bangladesh Relations 1971-99*, Konark Publishers. 1999.
* *An Afghom: Diary-Zahir Shah to Taliban*, Konark Publishers, 2000.
* *Indian Foreign Policies and its Neighbours*, Gyan Books, New Delhi, 2001. ISBN 81-212-0726-6.
* *India’s Foreign Policy—challenge Of Terrorism Fashioning Interstate Equations*, by Gyan Books, 2003. ISBN 81-212-0785-1
* *External Affairs*. Roli Books, 2003. ISBN 81-7436-264-9.
* *Indian Foreign Service: History And Challenge*. Konark Publishers, 2005. ISBN 81-220-0694-9.

## പുറം കണ്ണികൾ

* J.N. Dixit, Official biography Archived 2009-10-30 at the Wayback Machine Indian Embassy
* J. N. Dixit Columns at Outlook
* A Mission in Jaffna & the Memories of War-Torn Jaffna

## അവലംബം
# എം.ജി.കെ. മേനോൻ

**ഇംഗ്ലീഷ് വിലാസം**
പ്രദർശിപ്പിക്കുക

| എം.ജി.കെ. മേനോൻ |
| --- |
|  |
| ജനനം | Mambillikalathil Govind Kumar Menon (1928-08-28)28 ഓഗസ്റ്റ് 1928 Mangalore, Madras Presidency, British India |
| മരണം | 22 നവംബർ 2016(2016-11-22) (88 വയസ്സ്) |
| അൽമ മേറ്റർ | University of Mumbai University of Bristol |
| അറിയപ്പെടുന്നത് | KGF Experiments (Particle experiments at Kolar Gold Fields) |
| കുട്ടികൾ | 2 |
| അവാർഡുകൾ | * 1996 Abdus Salam Medal
* 1985 Padma Vibhushan
* 1970 FRS
* 1968 Padma Bhushan
* 1960 Shanti Swarup Bhatnagar Prize for Science and Technology
 |
| **Scientific career** |
| Fields | Physics |
| Institutions | Tata Institute of Fundamental Research Indian Space Research Organisation Department of Science & Technology, Government of India |
| Doctoral advisor | Cecil F. Powell |
|  |

| എം.ജി.കെ. മേനോൻ |
| --- |
|  |
| Chairman, Indian Space Research Organisation |
| **പദവിയിൽ** January 1972 – September 1972 |
| മുൻഗാമി | Vikram Sarabhai |
| പിൻഗാമി | Satish Dhawan |
|  |
|  |

ഇന്ത്യയിലെ പ്രമുഖ ഭൗതിക ശാസ്ത്രജ്ഞന്മാരിലൊരാളായിരുന്നു **മാമ്പിളളിക്കളത്തിൽ ഗോവിന്ദ കുമാർ മേനോൻ** എന്ന **എം.ജി.കെ മേനോൻ** (28 ആഗസ്ററ് 1928 - 22 നവംബർ 2016). വിപി സിംഗ് മന്ത്രിസഭയിൽ ശാസ്ത്ര സാങ്കേതിക,വിദ്യാഭ്യാസ സഹമന്ത്രിയായിരുന്നു. പദ്മശ്രീ (1961), പദ്മഭൂഷൺ (1968), പദ്മവിഭൂഷൺ (1985) എന്നീ പുരസ്‌ക്കാരങ്ങൾ ഇദ്ദേഹം നേടിയിട്ടുണ്ട്.

## ജീവിതരേഖ

ജനനം മംഗലാപുരത്ത് ആഗസ്ററ് 28,1928. അച്ഛൻ ജോധ്പുർ കൊട്ടരത്തിലെ ഉയർന്ന ഉദ്യോഗസ്ഥനായിരുന്നു. ജോധ്പൂരിലെ ജസ്വന്ത് കോളേജിൽ നിന്നും ബോംബേയിലെ റോയൽ ഇൻസ്റ്റിറ്റ്യൂട്ട് ഓഫ് സയൻസിൽ നിന്നും ബിരുദങ്ങൾ നേടിയ ശേഷം ബ്രിസ്ററൾ യുണിവഴ്സിററിയിൽ നിന്ന് 1953-ൽ പി.എച്ച്.ഡി എടുത്തു. 1955-ൽ ഇന്ത്യയിലേക്കു തിരിച്ചു വന്ന് ടാറ്റാ ഇൻസ്റ്റിറ്റ്യൂട്ട് ഓഫ് ഫണ്ടമെന്റൽ റിസേർച്ചിൽ (ടി.ഐ.എഫ്.ആർ) ജോലി സ്വീകരിച്ചു.1966-96 കാലയളവിൽ ടി.ഐ.എഫ്.ആറിൻറെ ഡയറക്ടർ, ശാസ്ത്ര സാങ്കേതിക വകുപ്പു സെക്രട്ടറി, പ്ലാനിംഗ് കമ്മീഷൻ മെംബർ; രാജ്യസഭാംഗം എന്നീ പദവികളിൽ സേവനമനുഷ്ടിച്ചു. 1972 ജനുവരി മുതൽ സപ്തംബർ വരെ ഐ.എസ്.ആർ.ഒ (Indian Space Research Organisation)യുടെ മേധാവിയുമായിരുന്നു.

റോയൽ സൊസൈററിയിലേയും ഇന്ത്യയിലെ മൂന്ന് ശാസ്ത്ര അക്കാദമികളിലേയും അംഗമായി പ്രവർത്തിച്ച ഡോക്ടർ മേനോൻറെ ഗവേഷണ മേഖല കോസ്മിക് കിരണങ്ങളും പാർട്ടിക്ക്ൾ ഫിസിക്സും ആയിരുന്നു.

അദ്ദേഹത്തിൻറെ സ്മരണാർത്ഥം 2008 ൽ ഒരു ചിന്ന ഗ്രഹത്തിന് 7564 ഗോകുമേനോൻ എന്ന് പേര് നൽകി.

## അവലംബം

* Indian Academy of Sciences Year Book 2011 website www.ias.ac.in
* Third World Academy of Sciences Year Book 2011 website www.twas.org
# ജോൺ മത്തായി

**ഇംഗ്ലീഷ് വിലാസം**
പ്രദർശിപ്പിക്കുക

| ജോൺ മത്തായി |
| --- |
|  |
| പൗരത്വം | ഇന്ത്യൻ |
| അൽമ മേറ്റർ | മദ്രാസ് ക്രിസ്ത്യൻ കോളേജ് |
| അറിയപ്പെടുന്നത് | ഇന്ത്യയിലെ ആദ്യത്തെ റെയിൽവേ മന്ത്രി |
| കുട്ടികൾ | രവി ജെ മത്തായി |

സാമ്പത്തിക ശാസ്ത്രഞ്ജനും ഇന്ത്യയിലെ ആദ്യത്തെ റെയിൽവേ മന്ത്രിയുമായിരുന്നു **ജോൺ മത്തായി** (1886-1959). ഇന്ത്യയുടെ ധനമന്ത്രിയായും ഇദ്ദേഹം സേവനമനുഷ്ഠിച്ചിരുന്നു.. 1948-ലെ ഇന്ത്യയിലെ ആദ്യത്തെ ബജറ്റ് അവതരിപ്പിച്ചതു ഇദ്ദേഹമായിരുന്നു. രണ്ടു പ്രാവശ്യം ബജറ്റ് അവതരിപ്പിട്ടുണ്ട്. എന്നാൽ 1950-ലെ ബജറ്റിനെക്കുറിച്ചുള്ള പ്രതിഷേധം കാരണം രാജി വെച്ചു.

### വിദ്യാഭ്യാസം

മദ്രാസ് ക്രിസ്ത്യൻ കോളേജിൽ നിന്ന് സാമ്പത്തികശാസ്ത്രത്തിൽ ബിരുദം നേടിയ മത്തായി 1922 മുതൽ 1925 വരെ മദ്രാസ് സർവ്വകലാശാലയുടെ ഒരു പാർട്ട് ടൈം പ്രൊഫസർ ആയി പ്രവർത്തിച്ചിട്ടുണ്ട്.

## ഔദ്യോഗിക ജീവിതം

നാഷണൽ കൗൺസിൽ ഫോർ അപ്ലൈഡ് എക്കണോമിക് റിസേർച്ച് (NCAER) സ്ഥാപിക്കുന്നതിൽ മുൻകൈ എടുത്ത മത്തായി അതിന്റെ പ്രസിഡന്റ് ആയും പ്രവർത്തിച്ചു. ഇങ്ങനെയാണ് ഇന്ത്യയിലെ ആദ്യ സ്വതന്ത്രമായ സാമ്പത്തിക നയം ഇൻസ്റ്റിറ്റ്യൂട്ട് ന്യൂഡൽഹിയിൽ നിലവിൽ വന്നത്.

മദ്രാസ് ക്രിസ്ത്യൻ കോളേജിൽ നിന്ന് സാമ്പത്തികശാസ്ത്രത്തിൽ ബിരുദം നേടിയ മത്തായി 1922 മുതൽ 1925 വരെ മദ്രാസ് സർവ്വകലാശാലയുടെ ഒരു പാർട്ട് ടൈം പ്രൊഫസർ ആയും മദ്രാസ് പ്രസിഡൻസി കോളേജ് സാമ്പത്തിക ശാസ്ത്ര വിഭാഗം പ്രൊഫസറായും പ്രവർത്തിച്ചിട്ടുണ്ട്

1955 മുതൽ 1957 വരെ മുംബൈ യൂണിവേഴ്സിറ്റി വൈസ് ചാൻസലറായി സേവനമനുഷ്ടിച്ചിട്ടുണ്ട്. തുടർന്ന് 1957 മുതൽ 1959 വരെ കേരള സർവകലാശായിലെ ആദ്യ വൈസ് ചാൻസലറായും സേവനമനുഷ്ടിച്ചു.

അനന്തരവനായ വർഗ്ഗീസ് കുര്യൻ ഇന്ത്യയുടെ ധവള വിപ്ലവത്തിന്റെ പിതാവാണ്. അദ്ദേഹത്തിന്റെ മകൻ രവി ജെ മത്തായി, ഇന്ത്യൻ ഇൻസ്റ്റിറ്റ്യൂട്ട് ഓഫ് മാനേജ്‌മെന്റ്, അഹമ്മദാബാദിന്റെ സ്ഥാപക ഡയറക്ടർ ആയിരുന്നു. അദ്ദേഹത്തിന്റെ ബഹുമാനാർത്ഥം കുടുംബാംഗങ്ങൾ ഡോ ജോൺ മത്തായി സെന്റർ എന്നാ സ്ഥാപനം തൃശ്ശൂരിൽ നിർമിച്ചു.

ജോൺ മത്തായി 1934-ൽ ഓർഡർ ഓഫ് ദ ഇന്ത്യൻ എമ്പയറിന്റെ കമ്പാനിയനായി നിയമിതനായി.1959 ൽ പത്മവിഭൂഷൺ നൽകി ആദരിച്ചു..

## കുറിപ്പുകൾ
# മഹാദേവി വർമ്മ

**ഇംഗ്ലീഷ് വിലാസം**
പ്രദർശിപ്പിക്കുക

| മഹാദേവി വർമ്മ महादेवी वर्मा |
| --- |
| ജനനം | (1907-03-26)26 മാർച്ച് 1907 ഫറൂഖാബാദ്, ഇപ്പോൾ ഉത്തർ പ്രദേശിൽ, ബ്രിട്ടീഷ് ഇന്ത്യ |
| മരണം | 11 സെപ്റ്റംബർ 1987(1987-09-11) (80 വയസ്സ്) അലഹബാദ്, പ്രദേശ്, ഇന്ത്യ |
| തൊഴിൽ | എഴുത്തുകാരി, കവി, ചിത്രകാരി സ്വാതന്ത്ര്യസമര സേനാനി, സ്ത്രീ അവകാശ പ്രവർത്തക, വിദ്യാഭ്യാസ വിചക്ഷണ |
| ദേശീയത |  ഇന്ത്യ |
| പൗരത്വം |  ഇന്ത്യ |
| വിദ്യാഭ്യാസം | ഹൈസ്കൂൾ |
| പഠിച്ച വിദ്യാലയം | ക്രോസ്ത്വൈറ്റ് ഗേൾസ് സ്കൂൾ, അലഹബാദ്, ഉത്തർ പ്രദേശ് |
| കാലഘട്ടം | ഛായാവാദ് |
| Genre | കവിത, സാഹിത്യം, ചിത്രരചന |
| അവാർഡുകൾ | 1979: സാഹിത്യ അക്കാദമി ഫെലോഷിപ്പ് 1982: ജ്ഞാനപീഠം പുരസ്കാരം 1956: പത്മഭൂഷൺ 1988: പത്മവിഭൂഷൺ |

**മഹാദേവി വർമ്മ** (ഹിന്ദി: महादेवी वर्मा) (1907 – സെപ്റ്റംബർ 11, 1987)ഒരു പ്രശസ്ത ഹിന്ദി കവയിത്രിയായിരുന്നു. 1907-ൽ ഉത്തർപ്രദേശിലെ ഫരൂഖാബാദിൽ ജനിച്ചു. "ആധുനിക കാലത്തെ മീര" എന്നാണ് ഇവർ വിശേഷിക്കപ്പെട്ടിരുന്നത്. ആധുനിക ഹിന്ദി സാഹിത്യത്തിലെ കാല്പനികതയുടെ കാലമായ ഛായാവാദി കാലഘട്ടത്തിലെ ഏറ്റവും പ്രധാന കവികളിലൊരാളായിരുന്നു ഇവർ.

## ജീവിത രേഖ

ഭഗൽപ്പൂരിൽ കോളേജ് അദ്ധ്യാപകനായിരുന്ന ഗോവിന്ദപ്രസാദ് വർമ്മയുടേയും ഹേംറാണി ദേവിയുടെയും പുത്രിയായി 1907 മാർച്ച് 26നു പുലർച്ചേ 6 മണിക്ക് ജനിച്ചു. ഏഴു തലമുറകൾ(ഏകദേശം 200 വർഷങ്ങൾ)ക്കു ശേഷമായിരുന്നു, ആ കുടുംബത്തിൽ ഒരു പെൺകുഞ്ഞു ജനിക്കുന്നത്. അത് ദേവിയുടെ അനുഗ്രഹമായി കരുത്തിയ ഗോവിന്ദ പ്രസാദിന്റെ അച്ഛനാണ് കുഞ്ഞിനു മഹാദേവി എന്നു പേര് നൽകിയത്.

## പ്രധാന കൃതികൾ

### കവിതകൾ

|  |  |  |
| --- | --- | --- |
|      1. നീഹാർ (1930)
     2. രശ്മി (1932)
     3. നീരജ (1934)
     4. സന്ധ്യാഗീത് (1934)
     5. ദീപ്ഗീത്  |       6. യാമ (1936)
      7. സപ്തപർണ്ണ (വിവർത്തനം-1942)
      8. ദീപ്ശിഖ (1942)
      9. ശാന്തിനി (1964)
      10. നീലാംബര  |       11. ഗീത്പർവ (1970)
      12. പരിക്രമ (1974)
      13. പ്രഥമ് ആയാം (1974)
      14. അഗ്നിരേഖ (1990)
      15. മേരി പ്രിയ കവിതായെം  |

### ഗദ്യ കൃതികൾ

|  |  |  |
| --- | --- | --- |
|      1. അതീത് കെ ചൽച്ചിത്ര (1941)
     2. ശൃംഖല കീ കഡിയ (1942)
     3. സ്മൃതി കീ രേഖായേം (1943)
     4. പഥ് കേ സാഥീ (1956)  |      5. ക്ഷണ്ഡഃ (1956)
     6. സാഹിത്യകാർ കീ അസ്താ (1960)
     7. സങ്കൽപ്പീഠ (1969)
     8. മേരാ പരിവാർ (1990)  |      9. സംഭാഷൺ (1956)  |

## പുരസ്കാരങ്ങൾ

1956-ൽ ഭാരത സർക്കാർ പദ്മഭൂഷൺ നൽകി ഇവരെ ആദരിച്ചു. 1976-ൽ ഭാരത സർക്കാരിന്റെ ഏറ്റവും ഉയർന്ന സാഹിത്യ പുരസ്കാരമായ കേന്ദ്ര സാഹിത്യ അക്കാദമി ഫെല്ലോഷിപ്പ് ലഭിച്ചു. ഈ പുരസ്കാരം നേടുന്ന ആദ്യ വനിതയാണിവർ. 1982-ൽ ജ്ഞാനപീഠവും ലഭിച്ചു. മരണാനന്തരം, 1988ൽ പത്മവിഭൂഷൺ നൽകിയും **മഹാദേവി വർമ്മ**യ്ക്കു രാഷ്ട്രം ആദരവർപ്പിച്ചു.

## കൂടുതൽ വായനയ്ക്ക്

* Poems by Mahadevi Verma online Archived 2013-08-20 at the Wayback Machine
* महादेवी वर्मा - अभिव्यक्ति
* महादेवी वर्मा - भारतकोश, ज्ञान का हिन्दी महासागर
* हिन्दी साहित्य का एक अध्याय : महादेवी वर्मा
* महादेवी वर्मा - अनुभूति

## അവലംബം
# രാജഗോപാല ചിദംബരം

**ഇംഗ്ലീഷ് വിലാസം**

| രാ‍ജഗോപാല ചിദംബരം |
| --- |
| വേൾഡ് ഇക്കണൊമിക് ഫോറത്തിന്റെ 2008 ലെ വാർഷിക സമ്മേളനം നടന്ന സ്വിറ്റ്സർലണ്ടിൽ ചിദംബരം. |
| ജനനം | 12.11.1936 ചെന്നൈ, India |
| അൽമ മേറ്റർ | University of Madras, Chennai and Indian Institute of Science, Bangalore |
| അറിയപ്പെടുന്നത് | Playing a leading role in the Nuclear Explosion Experiments of India in 1974 and in 1998 |
| അവാർഡുകൾ | പത്മശ്രീ (1975), പത്മവിഭൂഷൻ (1999) |
| **Scientific career** |
| Fields | ആണവശാസ്ത്രം, Crystallography and Material Science |
| Institutions | Government of India |
|  |

ഇന്ത്യൻ സർക്കാരിന്റെ മുഖ്യ ശാസ്ത്ര ഉപദേഷ്ടാവാണ്‌ **രാജഗോപാല ചിദംബരം**. (തമിഴ്: ராஜகோபால சிதம்பரம். ഇംഗ്ലീഷ്: Rajagopala Chidambaram‌ ). മുൻ ആണവ ഗവേഷണ കേന്ദ്രത്തിന്റെ തലവനും ഇദ്ദേഹമായിരുന്നു.

## പുറത്തേക്കുള്ള കണ്ണികൾ

* Information page at the Technology Information Forecasting & Assessment Council (TIFAC)
* Profile at zoominfo
* Archived 2009-05-06 at the Wayback Machine Home Page of the Principal Scientific Advisor to the Government of India
* THE MAY 1998 POKHRAN TESTS: Scientific Aspects
# രഘുനാഥ് അനന്ത് മഷേൽക്കർ

**ഇംഗ്ലീഷ് വിലാസം**

| രഘുനാഥ് അനന്ത് മഷേൽക്കർ |
| --- |
|  |
| ജനനം |  (1943-01-01) 1 ജനുവരി 1943 വയസ്സ്) Mashel, Goa |
| അറിയപ്പെടുന്നത് | Intellectual Property Rights; R&D; Innovation |
| അവാർഡുകൾ | Padma Vibhushan Padma Bhushan Shanti Swarup Bhatnagar G.D. Birla Award for Scientific Research |
| **Scientific career** |
| Fields | Chemical Engineering |
| Institutions | CSIR India; Global Research Alliance |
|  |

ശാസ്ത്ര വ്യാവസായിക ഗവേഷണ കൌൺസിൽ മുൻ ഡയറക്ടർ ജനറലായിരുന്നു **രഘുനാഥ് അനന്ത് മഷേൽക്കർ** എന്ന **ഡോ. ആർ.എ. മഷേൽക്കർ** (ജനനം :1 ജനുവരി 1943). 2014 ൽ പത്മവിഭൂഷൺ പുരസ്കാരം ലഭിച്ചു.

## പുരസ്കാരങ്ങൾ

* പത്മശ്രീ (1991)
* പത്മഭൂഷൺ (2000)
* പത്മവിഭൂഷൺ (2014)
* ശാന്തി സ്വരൂപ് ഭട്നാഗർ പുരസ്കാരം

## അവലംബം
# കാള്യമ്പുടി രാധാകൃഷ്ണ റാവു

**ഇംഗ്ലീഷ് വിലാസംഇംഗ്ലീഷ് വിലാസം**

| സി. ആർ. റാവു |
| --- |
| പ്രൊഫ. റാവു ചെന്നൈയിലെ ഇന്ത്യൻ സ്റ്റാറ്റിസ്റ്റിക്കൽ ഇൻസ്റ്റിറ്റ്യൂട്ടിൽ (ഏപ്രിൽ 2012) |
| ജനനം |  (1920-09-10) 10 സെപ്റ്റംബർ 1920 വയസ്സ്) ഹദഗളി, മൈസൂർ സാമ്രാജ്യം, ബ്രിട്ടീഷ് ഇന്ത്യ |
| പൗരത്വം | അമേരിക്കൻ ഐക്യനാടുകൾ |
| അൽമ മേറ്റർ | ആന്ധ്ര സർവ്വകലാശാല കോൽക്കത്ത സർവ്വകലാശാല കിങ്സ് കോളേജ് (കേംബ്രിഡ്ജ്) |
| അറിയപ്പെടുന്നത് | Cramér–Rao bound Rao–Blackwell theorem Orthogonal arrays Score test |
| അവാർഡുകൾ | പദ്മ വിഭൂഷൻ നാഷണൽ മെഡൽ ഓഫ് സയൻസ് എസ്. എസ്. ഭട്നാഗർ പ്രൈസ് ഗൈ മെഡൽ (വെള്ളി 1965, സ്വർണ്ണം 2011) |
| **Scientific career** |
| Fields | ഗണിതവും സ്ഥിതിഗണിതവും |
| Institutions | ഇന്ത്യൻ സ്റ്റാറ്റിസ്റ്റിക്കൽ ഇൻസ്റ്റിറ്റ്യൂട്ട് കേംബ്രിഡ്ജ് സർവ്വകലാശാല പെൻ സ്റ്റേറ്റ് സർവ്വകലാശാല യൂണിവേഴ്സിറ്റി അറ്റ് ബഫലോ, ന്യൂയോർക്ക് സംസ്ഥാന സർവ്വകലാശാല |
| Doctoral advisor | റൊണാൾഡ് ഫിഷർ |
| ഗവേഷണ വിദ്യാർത്ഥികൾ | വി. എസ്. വരദരാജൻ എസ്. ആർ. ശ്രീനിവാസ വരധൻ |
|  |

ലോകപ്രശസ്തനായ ഒരു ഇന്ത്യൻ അമേരിക്കൻ ഗണിതശാസ്ത്രജ്ഞനും സ്ഥിതിഗണിതജ്ഞനുമാണ് (സ്റ്റാറ്റിസ്റ്റീഷ്യൻ) **സി.ആർ റാവു** എന്നു പൊതുവേ അറിയപ്പെടുന്ന കാള്യമ്പുടി രാധാകൃഷ്ണ റാവു (ജനനം:സെപ്തംബർ 10, 1920). 2002ൽ അമേരിക്കയിലെ ദേശീയ ശാസ്ത്ര മെഡൽ ലഭിച്ചിരുന്നു. നിലവിലദ്ദേഹം പെൻ സ്റ്റേറ്റ് സർവ്വകലാശാലയിൽ പ്രൊഫസർ എമെരിറ്റസും ബഫലോ സർവ്വകലാശാലയിൽ ഗവേഷണ പ്രഫസറുമാണ്.

## ജീവിതരേഖ

1920 സെപ്തംബർ 10-നു മൈസൂർ സംസ്ഥാനത്തെ ഹദഗളിയിൽ ജനിച്ചു. പ്രാഥമിക കോളെജ് വിദ്യാഭ്യാസം ആന്ധ്രാ, കൊൽക്കത്ത സർവകലാശാലകളിലായിരുന്നു. ഗവേഷണ പഠനം കേംബിഡ്ജിലുമായിരുന്നു. ആധുനിക സ്റ്റാറ്റിസ്റ്റിക്സ്സിന്റെ സ്ഥാപകരിൽ ഒരാളായി ഗണിക്കപ്പെടുന്ന റോണാൾഡ് ഫിഷറിന്റെ കീഴിൽ ഗവേഷണം ചെയ്ത് കേംബ്രിഡ്‌ജിൽ നിന്ന് പി.എച്ച്.ഡി നേടി. തുടർന്ന് തുടർന്ന് ഇന്ത്യൻ സ്റ്റാറ്റിസ്റ്റിക്കൽ ഇൻസ്റ്റിട്യൂട്ട്, കേംബ്രിഡ്ജ് , പെൻ‌ഡേറ്റഡ് സർവകലാശാല എന്നിവടങ്ങളിൽ ജോലി ചെയ്തു
വിദ്യാർത്ഥിയായിരിക്കെ 1945 ൽ രൂപം നൽകിയ എസ്റ്റിമേഷൻ സിദ്ധാന്തം സി.ആർ റാവുവിനെ ഏറെ പ്രശസ്തനാക്കി. ഹരോൾഡ് ക്രാമറുമായി ചേർന്ന് ക്രാമർ-റാവു ബൌണ്ടിന് രൂപം കൊടുത്തു. റാവു *ബ്ലാക്ക്ബെൽ സിദ്ധാന്തവും* പ്രസിദ്ധമാണ്.

### പുരസ്കാരങ്ങൾ , ബഹുമതികൾ

* റോയൽ സൊസൈറ്റി യുടെ (2011) സ്വർണമെഡൽ
* ഇന്ത്യൻ സയൻസ് അവാർഡ് (2010) (ഭാരത സർക്കാർ നൽകുന്ന ശാസ്ത്ര പുരസ്‌കാരം)
* ഇന്റർനാഷണൽ മഹലനോബിസ് പുരസ്കാരം (2003)
* ഇന്ത്യൻ നാഷണൽ സയൻസ് അക്കാദമിയുടെ ശ്രീനിവാസ രാമാനുജൻ മെഡൽ (2003)
* പത്മ വിഭൂഷൻ (2001)
* ഇന്ത്യൻ സയൻസ് കോൺ‌ഗ്രസിന്റെ മഹലനോബിസ് ശതാബ്ദി സ്വർണമെഡൽ
* മേഘനാഥ് സാഹാ മെഡൽ (1969)
* ശാസ്ത്ര സാങ്കേതിക വിഭാഗത്തിൽ ഭാരത സർക്കാർ നൽകുന്ന ശാന്തി സ്വരൂപ് ഭട്‌നഗർ അവാർഡ് (1963)
* ബോസ് ഇൻസ്റ്റിട്യൂട്ട് നൽകുന്ന ബോസ് മെഡൽ
* 2003 ൽ കൽക്കത്ത സർവകലാശാലയുടെ ബഹുമതി ഡോക്ടറേറ്റ് മറ്റനേകം സർവകലാശാലകളും ബഹുമതി ഡോക്ടറേറ്റുകൾ നൽകി ആദരിച്ചിട്ടുണ്ട്

### ഇദ്ദേഹത്തിന്റെ പേരിൽ ഉള്ള ബഹുമതികൾ

* പെൻസിൽ‌വാനിയ സ്റ്റേറ്റ് യൂണിവേഴ്സിറ്റി സ്റ്റാറ്റിസ്റ്റിൿസിൽ സി.ആർ റാവു & ഭാർഗവി പുരസ്കാരം നൽകുന്നുണ്ട്
* സി.ആർ റാവു അഡ്വാൻസ്‌ഡ് ഇൻസ്റ്റിട്യൂട്ട് ഓഫ് മാത്തമാറ്റിക്സ്, സ്റ്റാറ്റിസ്റ്റിൿസ് ആൻഡ് കമ്പ്യൂട്ടർ സയൻസ്
* ഹൈദരാബാദിലെ ഐഐഐടി യിൽ നിന്നും അലിൻഡ് ഫാക്ടറി യിലേക്കുള്ള ക്രോസ് റോഡ് പ്രൊഫസർ സി.ആർ റാവു റോഡ് എന്ന് നാമകരണം ചെയ്തിട്ടുണ്ട്

## അവലംബം
# ഇള ഗാന്ധി

**ഇംഗ്ലീഷ് വിലാസം**

| ഇള ഗാന്ധി |
| --- |
|  |
| ജനനം |  (1940-07-01) 1 ജൂലൈ 1940 വയസ്സ്) ഡർബൻ, ദക്ഷിണാഫ്രിക്ക |
| അൽമ മേറ്റർ | നടാൽ സർവ്വകലാശാല |
| തൊഴിൽ | രാഷ്ട്രീയപ്രവർത്തക |
| Parent(s) | മണിലാൽ ഗാന്ധി സുശീല |
| അവാർഡുകൾ | പത്മഭൂഷൺ  |

ദക്ഷിണാഫ്രിക്കയിലെ ഒരു രാഷ്ട്രീയ നേതാവാണ് **ഇള ഗാന്ധി (Ela Gandhi)**. ആഫ്രിക്കൻ നാഷണൽ കോൺഗ്രസ്സ് അംഗമായ ഇള ഗാന്ധിജിയുടെ പൗത്രി കൂടിയാണ്. 1994 മുതൽ 2004 വരേ ദക്ഷിണാഫ്രിക്കൻ പാർലിമെന്റംഗം ആയിരുന്നു. ഡർബൻ സാങ്കേതിക സർവ്വകലാശാലയുടെ വൈസ് ചാൻസലർ പദവിയും വഹിച്ചിട്ടുണ്ട്.

## ആദ്യകാല ജീവിതം

1940 ജൂലൈ ഒന്നാം തീയതി, ദക്ഷിണാഫ്രിക്കയിലെ ‍ഡർബനിലാണ് ഇള ജനിച്ചത്. മണിലാൽ ഗാന്ധിയും, സുശീലയുമായിരുന്നു മാതാപിതാക്കൾ. നടാൽ സർവ്വകലാശാലയിൽ നിന്നും ഇള ബി.എ. ബിരുദം പൂർത്തിയാക്കി. ദക്ഷിണാഫ്രിക്കൻ സർവ്വകലാശാലയിൽ നിന്നും സോഷ്യൽ സയൻസിൽ മറ്റൊരു ബി.എ ബിരുദം കൂടി ഇള കരസ്ഥമാക്കിയിരുന്നു. ബിരുദത്തിനുശേഷം വെറുലാം ചൈൽഡ് ആന്റ് ഫാമിലി വെൽഫയർ സൊസൈറ്റിയിൽ സാമൂഹ്യപ്രവർത്തകയായിട്ടാണ് അവർ തന്റെ ഔദ്യോഗിക ജീവിതം ആരംഭിച്ചത്.

നടാൽ ഓർഗനൈസേഷൻ ഫോർ വുമൺ എന്ന സംഘടനയുടെ തുടക്കം മുതൽ 1991 വരെ ഇള അതിന്റെ എക്സിക്യൂട്ടീവ് അംഗമായിരുന്നു.

## രാഷ്ട്രീയ ജീവിതം

നടാൽ ഇന്ത്യൻ കോൺഗ്രസ്സിലൂടെയാണ് ഇള തന്റെ രാഷ്ട്രീയ ജീവിതം ആരംഭിക്കുന്നത്. ദക്ഷിണാഫ്രിക്കയിലെ ഇന്ത്യൻ വംശജരുടെ നേർക്കുള്ള ഭരണകൂടത്തിന്റെ വേർതിരിവു അവസാനിപ്പിക്കാൻ രൂപം കൊടുത്ത ഒരു സംഘടനയായിരുന്നു ഇത്. ഈ സംഘടനയുടെ വൈസ് പ്രസിഡന്റായിരുന്നു ഇള. 1975 ൽ രാഷ്ട്രീയപ്രവർത്തനം നടത്തുന്നതിൽ നിന്നും ഇളയെ ഭരണകൂടം തടയുകയും, ഒമ്പതു കൊല്ലത്തോളം അവരെ വീട്ടു തടങ്കലിലാക്കുകയും ചെയ്തു. ദക്ഷിണാഫ്രിക്കയിലെ വർണ്ണവിവേചനത്തിനെതിരേയുള്ള സമരത്തിൽ അവരുടെ ഒരു മകൻ കൊല്ലപ്പെടുകയും ചെയ്തു.

1994 ലെ പൊതുതിരഞ്ഞെടുപ്പിൽ അവർ ദക്ഷിണാഫ്രിക്കൻ പാർലിമെന്റിലേക്കു തിരഞ്ഞെടുക്കപ്പെട്ടു.

## പുരസ്കാരങ്ങൾ

* 2007 ൽ ഭാരതസർക്കാർ ഇള ഗാന്ധിയെ പത്മഭൂഷൺ പുരസ്കാരം നൽകി ആദരിച്ചു.
* 2014 ൽ പ്രവാസി ഭാരതീയർക്കു നൽകുന്ന, പ്രവാസി ഭാരതീയ സമ്മാൻ പുരസ്കാരം ലഭിച്ചത് ഇള ഗാന്ധിക്കായിരുന്നു.

## അവലംബം
# മഞ്ജു ശർമ്മ

| ഡോ.മഞ്ചു ശർമ്മ |
| --- |
| ജനനം | (1940-02-13)13 ഫെബ്രുവരി 1940 |
| പൗരത്വം | ഭാരതീയ |
| വിദ്യാഭ്യാസം | എം.എസ്സി., പിഎച്ച്.ഡി |
| അൽമ മേറ്റർ | ലഖ്നൗ സർവകലാശാല |
| അറിയപ്പെടുന്നത് | Research and Administration in Biotechnology |
| ജീവിതപങ്കാളി | ഡോ. വിനോദ് പ്രകാശ് ശർമ്മ |
| കുട്ടികൾ | ഡോ. അമിത് ശർമ്മ |
| **Scientific career** |
| Fields | ബയോ ടെക്നോളജി, പ്ലാന്റ് സയൻസ് |
| Institutions | USA: Purdue University; Denmark: Institute of Plant Anatomy and Cytology; India: Forest Research Institute, Department of Biotechnology, Ministry of Science and Technology, Institute of Advanced Research |
| Patrons | ഭാരത സർക്കാർ, ഇന്ത്യയിലെ വിദ്യാഭ്യാസത്തിനുള്ള പുരി ഫൗണ്ടാഷൻ (The Puri Foundation for Education in India) |
|  |

**മഞ്ചു ശർമ്മ**1940 ഫെബ്രുവരി 13നാണ് ജനിച്ചത്. അവർ ബയൊ ടെക്നോളജിസ്റ്റും അനേകം ശാസ്ത്ര ഗവേഷണ സ്ഥാപനങ്ങളുറ്റേയും ഇന്ത്യയിലെ നയരൂപീകരണ ബോഡികളുടെ അഡ്മിനിസ്റ്റ്രേറ്ററുംആയിരുന്നു. ഗുജറാത്തിലെ ഗാന്ധിനഗ്ഗറിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് അറ്റഡ്വ്വാൻസ്ഡ് റിസർച്ചിലെ പ്രസിഡണ്ടും എക്സിക്യുട്ടീവ് ഡയറക്ടറുമായിരുന്നു. ഇന്ത്യൻ ശാസ്ത്ര സാങ്കേതിക മന്ത്രാലയത്തിലെ ബയോടെക്നോളജി വകുപ്പിലെ സെക്രട്ടാറി ആയിരുന്നു. 2007ൽ പത്മഭൂഷൻ പുരസ്കാരം നേടി.എന്ന രാഷ്ട്രിയ നേതാവായും വിദ്യാഭ്യാസ വിചക്ഷണനായും അറിയപ്പെട്ടിരുന്ന മദൻ മോഹൻ മാളവ്യയുടെ പേരക്കിടാവായിരുന്നു.

ഇന്ത്യയിലെ ബയോടെക്നോളജി യിലെ ഗവേഷണത്തെ അവർ നയിച്ചിരുന്നു. the National Institute of Immunology, the National Institute of Plant Genome Research, the Biomass Research Centres at Lucknow and Madurai, the Plant Molecular Biology Unit in University of Delhi and the Centre for DNA Fingerprinting and Diagnosticsഎന്നീ സ്ഥാപനങ്ങൾ നിലവിൽ വരുന്നതിന് അവർ നിർണായക പങ്കു വഹിച്ചിരുന്നു.

## റഫറൻസുകൾ
# നിർമ്മൽ കുമാർ ഗാംഗുലി

| നിർമ്മൽ കുമാർ ഗാംഗുലി Nirmal Kumar Ganguly |
| --- |
| ജനനം | 1941 (വയസ്സ് 84–85) |
| പൗരത്വം | ഇന്ത്യക്കാരൻ |
| അൽമ മേറ്റർ | കൊൽക്കത്ത സർവ്വകലാശാല, പോസ്റ്റ് ഗ്രാജുവേറ്റ് ഇൻസ്റ്റിറ്റ്യൂട്ട് ഓഫ് മെഡിക്കൽ എഡ്യൂക്കേഷൻ ആൻഡ് റിസർച്ച് |
| അവാർഡുകൾ | Padma Bhushan |

ഉഷ്ണമേഖലാ രോഗങ്ങൾ, ഹൃദയ രോഗങ്ങൾ, വയറിളക്കം എന്നിവയിൽ വിദഗ്ധനായ ഒരു ഇന്ത്യൻ മൈക്രോബയോളജിസ്റ്റാണ് **നിർമ്മൽ കുമാർ ഗാംഗുലി** (ജനനം: 1941) .

## വിദ്യാഭ്യാസം

കൊൽക്കത്ത സർവകലാശാലയുമായി അഫിലിയേറ്റ് ചെയ്ത ആർ‌ജി കാർ മെഡിക്കൽ കോളേജിൽ നിന്ന് ബിരുദധാരിയാണ് ഗാംഗുലി. പോസ്റ്റ് ഗ്രാജുവേറ്റ് ഇൻസ്റ്റിറ്റ്യൂട്ട് ഓഫ് മെഡിക്കൽ എഡ്യൂക്കേഷൻ ആൻഡ് റിസർച്ചിൽ നിന്ന് മൈക്രോബയോളജിയിൽ എംഡി ചെയ്തു. അവിടെ ആക്ടിംഗ് ഡയറക്ടറായും സേവനമനുഷ്ഠിച്ചു.

## കരിയർ

ഗാംഗുലി പോസ്റ്റ് ഗ്രാജുവേറ്റ് ഇൻസ്റ്റിറ്റ്യൂട്ട് ഓഫ് മെഡിക്കൽ എഡ്യൂക്കേഷൻ ആൻഡ് റിസർച്ചിന്റെ എമെറിറ്റസ് പ്രൊഫസറാണ്. കൂടാതെ ന്യൂഡൽഹിയിലെ ഇന്ത്യൻ കൗൺസിൽ ഓഫ് മെഡിക്കൽ റിസർച്ചിന്റെ ഡയറക്ടർ ജനറലായിരുന്നു (1998-2007). നാഷണൽ അക്കാദമി ഓഫ് മെഡിക്കൽ സയൻസസിന്റെ തിരഞ്ഞെടുക്കപ്പെട്ട ഫെലോ ആയ അദ്ദേഹം ഇപ്പോൾ ജവഹർലാൽ ഇൻസ്റ്റിറ്റ്യൂട്ട് ഓഫ് പോസ്റ്റ് ഗ്രാജുവേറ്റ് മെഡിക്കൽ എഡ്യൂക്കേഷൻ ആൻഡ് റിസർച്ചിന്റെ പ്രസിഡന്റാണ്.

## അവലംബം
# ശ്രീലാൽ ശുക്ല

**ഇംഗ്ലീഷ് വിലാസം**

| ശ്രീലാൽ ശുക്ല |
| --- |
|  |
| ജനനം | 31 ഡിസംബർ 1925 അത്രൗലി, ലക്നൗ ജില്ല, ഉത്തർപ്രദേശ് |
| മരണം | 28 ഒക്ടോബർ 2011 (വയസ്:86) ലക്നൗ, ഉത്തർപ്രദേശ് |
| തൊഴിൽ | നോവലിസ്റ്റ്, കഥാകൃത്ത് |
| ദേശീയത | ഇന്ത്യ |
| Genre | ആക്ഷേപഹാസ്യം |
| അവാർഡുകൾ | ജ്ഞാനപീഠ പുരസ്കാരം സാഹിത്യ അക്കാദമി പുരസ്കാരം പത്മഭൂഷൺ |

പ്രശസ്തനായ ഒരു ഹിന്ദി സാഹിത്യകാരനാണ് **ശ്രീലാൽ ശുക്ല** (ഇംഗ്ലീഷ്:Shrilal Shukla, ഹിന്ദി:श्रीलाल शुक्‍ल) (31 ഡിസംബർ 1925 - 28 ഒക്ടോബർ 2011). ജ്ഞാനപീഠവും പദ്മഭൂഷണും അടക്കമുള്ള ബഹുമതികൾ ഇദ്ദേഹത്തിന് ലഭിച്ചിട്ടുണ്ട്.

## ജീവിതരേഖ

1925-ൽ ഉത്തർപ്രദേശിലെ ലക്നൗ ജില്ലയിൽ പെട്ട അത്രൗലി ഗ്രാമത്തിൽ ജനിച്ച ശ്രീലാൽ 1947-ൽ അലഹബാദ് സർവ്വകലാശാലയിൽ നിന്നും ബിരുദം നേടി. 1949-ൽ ഉത്തർപ്രദേശിലെ പ്രവിശ്യാ സിവിൽ സർവ്വീസിൽ (PCS) ജോലിയിൽ പ്രവേശിച്ച ശുക്ലക്ക് പിന്നീട് ദേശീയ സിവിൽ സർവ്വീസിലേക്ക് (IAS) സ്ഥാനക്കയറ്റം ലഭിച്ചു. 1983-ൽ ഔദ്യോഗിക രംഗത്ത് നിന്ന് വിരമിച്ചു.

25-ലധികം കൃതികൾ ഇദ്ദേഹം രചിച്ചിട്ടുണ്ട്. ഇദ്ദേഹത്തിന്റെ കൃതികളെ കൂടുതൽ ശ്രദ്ധേയമാക്കുന്നത് അവയിലെ ആക്ഷേപഹാസ്യമാണ്. സ്വാതന്ത്ര്യലബ്ദിക്ക് ശേഷമുള്ള ഇന്ത്യൻ പൊതുസമൂഹത്തിന്റെ മൂല്യച്യുതികൾ ശുക്ല തന്റെ കൃതികളിലൂടെ എടുത്തുകാട്ടുന്നുണ്ട്. 1957-ലാണ് *സൂനി ഘാട്ടി ക സൂരജ്* എന്ന നോവൽ പുറത്തു വരുന്നത്. ഇദ്ദേഹത്തിന്റെ ഏറ്റവും ശ്രദ്ധേയമായ കൃതി *രാഗ് ദർബാരി* ഇംഗ്ലീഷിലും 15 ഇന്ത്യൻ ഭാഷകളിലും പരിഭാഷ ചെയ്യപ്പെട്ടിട്ടുണ്ട്. *ആദ്മി ക സഹർ* , *മക്കാൻ*, *രാഗ് വിരാഗ്* തുടങ്ങിയ നോവലുകളും *അഗദ് കി പർവ്വ്*, *ആവോ ബേയ്ത്ത് ലെയ്ൻ കുച്ചി ദേർ* , *ഉമ്രാവോനഗർ മേം കുച്ച് ദിൻ* തുടങ്ങിയ ആക്ഷേപഹാസ്യകൃതികളും *യേ ഗർ മേരാ നഹി*, *ഇസ്സ് ഉമ്ര് മേം* തുടങ്ങിയ കഥാസമാഹാരങ്ങളും ഇദ്ദേഹത്തിന്റേതായിട്ടുണ്ട്.

2009-ലെ ജ്ഞാനപീഠ പുരസ്കാരം ഇദ്ദേഹത്തിനും മറ്റൊരു ഹിന്ദി നോവലിസ്റ്റായ അമർകാന്തിനും സംയുക്തമായി നൽകപ്പെട്ടു. 2011 സെപ്തംബർ 19-നാണ് അവാർഡ് പ്രഖ്യാപനമുണ്ടായത്. ദീർഘകാലമായി രോഗബാധിതനായിരുന്ന ശ്രീലാൽ ശുക്ലക്ക് ഒക്ടോബർ18-ന് ആശുപത്രിക്കിടക്കയിൽ വെച്ചാണ് ജ്ഞാനപീഠ പുരസ്കാരം കൈമാറപ്പെട്ടത്. 2011 ഒക്ടോബർ 28-ന് ഇദ്ദേഹം അന്തരിച്ചു.

## പുരസ്കാരങ്ങൾ

* ജ്ഞാനപീഠ പുരസ്കാരം (2009)
* പത്മഭൂഷൺ (2009)
* വ്യാസസമ്മാൻ (1999)
* സാഹിത്യ അക്കാദമി പുരസ്കാരം (1969) - *രാഗ് ദർബാരി*

## അവലംബം
# എ. ശ്രീധരമേനോൻ

**ഇംഗ്ലീഷ് വിലാസം**

| എ. ശ്രീധരമേനോൻ |
| --- |
|  |
| ജനനം | ആലപ്പാട്ട് ശ്രീധരമേനോൻ (1925-12-18)ഡിസംബർ 18, 1925 എറണാകുളം, കേരളം, ഇന്ത്യ |
| മരണം | 23 ജൂലൈ 2010(2010-07-23) (84 വയസ്സ്) തിരുവനന്തപുരം, കേരളം, ഇന്ത്യ |
| തൊഴിൽ | അദ്ധ്യാപകൻ, ചരിത്രപണ്ഡിതൻ |
| ദേശീയത |  ഇന്ത്യ |

കേരളത്തിലെ ഒരു ചരിത്രകാരനും അദ്ധ്യാപകനുമായിരുന്നു **ആലപ്പാട്ട് ശ്രീധരമേനോൻ** എന്ന **പ്രൊഫ. എ. ശ്രീധരമേനോൻ** (ജനനം:1925 ഡിസംബർ 18 - മരണം:2010 ജൂലൈ 23). 2009-ൽ അദ്ദേഹത്തിന്‌ പദ്മഭൂഷൺ പുരസ്കാരം ലഭിച്ചു.

## ജീവിതരേഖ

1925 ഡിസംബർ 18-ന്‌ എറണാകുളത്ത് ജനനം. കോവിലകത്തുപറമ്പിൽ പത്മനാഭമേനോനും ആലപ്പാട്ട് നാരായണിയമ്മയുമായിരുന്നു മാതാപിതാക്കൾ. പ്രാഥമിക വിദ്ധ്യാഭ്യാസത്തിനു ശേഷം മദ്രാസ് സർ‌വകലാശാലയിൽ നിന്ന് ഇന്റർമീഡിയറ്റും മഹാരാജാസ് കോളേജിൽ നിന്ന് സ്വർണ്ണമെഡലോടെ ബിരുദവും കരസ്ഥമാക്കി. 1948-ൽ മദ്രാസ് സർ‌വകലാശാലയിൽ നിന്നു തന്നെ ഒന്നാം റാങ്കോടെ ചരിത്രത്തിൽ ബിരുദാനന്തര ബിരുദം. ഹാർവാർഡ് സർവ്വകലാശാലയിൽ നിന്ന് രാഷ്ട്രതന്ത്രത്തിൽ ബിരുദാനന്തരബിരുദം . കേരള സംസ്ഥാന ഗസറ്റിയേഴ്സ് എഡിറ്റർ, കേരളാ സർവ്വകലാശാലാ രജിസ്ട്രാർ തുടങ്ങിയ ഔദ്യോഗിക പദവികൾ വഹിച്ചിട്ടുണ്ട്. ദക്ഷിണേന്ത്യൻ ചരിത്ര കോൺഗ്രസ്സിന്റെ അദ്ധ്യക്ഷനായും സേവനമനുഷ്ടിച്ചിട്ടുണ്ട് .

1997-ൽ അന്നത്തെ കേരളാ സർക്കാരിന്റെ നിർദ്ദേശമേറ്റെടുത്ത് കേരളത്തിന്റെ സ്വാതന്ത്ര്യസമര ചരിത്രം എഴുതിയെങ്കിലും സർക്കാരുമായി പിന്നീടുണ്ടായ അഭിപ്രായ വ്യത്യാസത്തെത്തുടർന്ന് പുസ്തകം ഡി.സി. ബുക്സ് ആണ് പ്രസിദ്ധീകരിച്ചത്. പുസ്തകം തയ്യാറാക്കാൻ വേണ്ടിയുള്ള സമിതി രൂപീകരണവും, രാഷ്ട്രീയ ഇടപെടലുകളും, സമിതിയിൽ നിന്നുള്ള ശ്രീധരമേനോന്റെ രാജിയും അന്ന് ചർച്ചാ വിഷയമായിരുന്നു . വാർദ്ധക്യസഹജമായ അസുഖങ്ങൾ ഏറെ അലട്ടിയ അദ്ദേഹം 2010 ജൂലൈ 23-ന് 85-ആം വയസ്സിൽ തിരുവനന്തപുരത്തെ സ്വവസതിയിൽ വച്ച് അന്തരിച്ചു. മൃതദേഹം പൂർണ ഔദ്യോഗിക ബഹുമതികളോടെ തൈക്കാട് ശാന്തികവാടം ശ്മശാനത്തിൽ സംസ്കരിച്ചു.

## കൃതികൾ

* കേരളചരിത്രം
* കേരള സംസ്കാരം

* കേരള ചരിത്ര ശില്പികൾ
* ഇന്ത്യാചരിത്രം (രണ്ടു വാല്യങ്ങളിൽ)
* കേരള രാഷ്ട്രീയ ചരിത്രം 1885-1957
* കേരളവും സ്വാതന്ത്ര്യ സമരവും
* സർ സി.പി.യും സ്വതന്ത്ര തിരുവിതാംകൂറും
* പുന്നപ്രവയലാറും കേരള ചരിത്രവും
* അമേരിക്കൻ മോഡൽ അറബിക്കടലിൽ - സർ സി.പി.യുടെ പരാജയപ്പെട്ട ഭരണപരിഷ്കാര നിർദ്ദേശം
* സ്വതന്ത്രതിരുവിതാംകൂർ വാദവും സർ സി.പി. എന്ന വില്ലനും

## അവലംബം